### Beslutningstema

Kommunalbestyrelsen beslutter, om betingelserne for stedfortræderens indtræden er tilstede.

### Historik

Betingelserne for stedfortræder er: helbredstilstand, graviditet, barsel eller adoption, varetagelse af andet offentligt erhverv, forretninger, eller lignende (herunder rejser i udlandet).

### Sagsfremstilling

Paul Lauritsen, liste L, har meldt afbud grundet forretninger.

Da 1. stedfortræder Ulf Nissen, har meldt afbud grundet forhold, der vurderes omfattet af opsamlingsbestemmelsen i styrelseslovens § 15, stk. 2, 1. led ”forretninger eller lignende” og 2. stedfortræder Bøje Holm har meldt afbud ligeledes grundet forhold, der vurderes omfattet af opsamlingsbestemmelsen ”forretninger eller lignende”, er 3. stedfortræder på liste L, Birgitte Olsen, indkaldt til Kommunalbestyrelsesmødet.

### Lovgrundlag

Styrelsesvedtægten §2, stk. 2

Styrelsesloven §15, stk. 2. jf. stk. 4

### Borgmesteren indstiller,

at 3. stedfortræder på liste L, Birgitte Olsen, indtræder for Paul Lauritsen i Kommunalbestyrelsesmødet den 30. marts 2023.

### Beslutning

Indstillingen godkendt.